Matilda Obaseki

Matilda Obaseki jẹ́ òṣèrébìnrin àti akọ̀tàn ti orílẹ̀-èdè Nàìjíríà. Òun ni olú ẹ̀dá-ìtàn nínú fíìmù orí ẹ̀rọ-amóhùnmáwòrán tí àkọlé rẹ̀ jẹ́ Tinsel.
Ìbẹ̀rẹ̀pẹ̀pẹ̀ ayé rẹ̀
Wọ́n bí Obaseki ní 19 March 1986 ní Benin City, ní agbègbè ìjọba ìbílẹ̀ Oredo ní Ipinle Edo níbi tí ó dàgbà sí. Òun ni àbígbẹ̀yìn láàrin ọmọ méje.
Ayé rẹ̀
Obaseki fẹ́ Arnold Mozia ní ìlú Benin, ní ọjọ́ 21 September, ọdún 2013. Èyí wáyé lẹ́yìn ìgbà tó bí ọmọ àkọ́kọ́ rẹ̀ ní 31 August 2012. Ó bí ọmọ ẹlẹ́ẹ̀kejì rẹ̀ ní 1 January 2015.
 Ètò ẹ̀kọ́ rẹ̀ 
Obaseki dàgbà sí ìlú Benin, níbi tí ó ti ṣe ẹ̀kọ́ àkọ́bẹ̀rẹ̀ àti gírámà rẹ̀. Ó dẹ́kun ẹ̀kọ́ rẹ̀ nínú ìmọ̀ èdè Gẹ̀ẹ́sì ní University of Benin láti dojú lé iṣẹ́ tíátà.
 Iṣẹ́ tó yàn láàyò 
Obaseki bẹ̀rẹ̀ iṣẹ́ tíátà ní ọdún 2007, àmọ́ ó di gbajúmọ̀ fún ìkópa rẹ̀ nínú fíìmù Tinsel, níbi tó ti ṣeré gẹ́gẹ́ bí i Angela Dede. Kí ó tó kópa nínú fíìmù Tinsel,ó farahàn gẹ́gẹ́ bí i ọmọ-ọ̀dọ̀ nínú fíìmù orílẹ̀-"èdè America kan. Fíìmù àkọ́kọ́ rẹ̀ ni fíìmù ọdún 2014 kan tí àkọlé rẹ̀ jẹ́ A Place in the Stars, níbi tó ti ṣiṣẹ́ pẹ̀lú Gideon Okeke àti Segun Arinze. Ó sì tún farahàn nínú getting over Him pẹ̀lú Majid Michel.

Àwọn ìtọ́kasí